
U SE VRIME GODIŠTA 
MIR SE SVITU NAVIŠTA 
POROĐENJEM DITICA 
OD DIVICE MARIJE 


Cpa li znate? 


— da je najbolja škola roditeljski 
primjer? 

— da onaj koji želi drugoga odgajati 
mora i sam učiti? 

— da kršćanski živjeti znači: misliti 
kršćanski, vladati se kršćanski, 
govoriti kršćanski? 

— da roditelji trebaju pokazati svojoj 
djeci što znači biti kršćanin? 

— da djeci treba osigurati kršćanski 
odgoj? 


— da s djecom treba lijepo vostupati, | 


ali ih istodobno razumno privikavati 
na obaveze i dužnosti u životu? 


— da je potrebno da roditelji idu zajedno 
sa svojom djecom na misu i svete 
sakramente? 


— da je kršćanska dužnost u obitelji 
moliti? 


— da svaka psovka, svađa ili razmirica 
u obitelji tragično djeluje na djecu? 


— da će vam svećenik, župnik ili vjero- 
učitelj vrlo rado pomoći u svim vašim 
odgojnim, moralnim i vjerskim 
obiteljskim problemima? 


CYMic kući 0060! 
— I svima koji prebivaju u njoj. 


Braćo i prijatelji! 


»Očitovala se ljubav Božja, spasiteljica. 
svih ljudi; odgojila nas je da se odrek- 
nemo bezbožnosti i svjetovnih požuda 
i da razumno, pravedno i pobožno živimo 
u sadašnjem svijetu, iščekujući blaženu 
nadu i očitovanje slave velikoga Boga i 
Spasitelja Isusa Krista.« (Tit. 2, 11 —13). 


POMOLIMO SE 


Blagoslovi, Gospodine, ovu obitelj: rodi- 
telje, djecu i sve prisuine i odsutne čla- 
nove; bolesne i nemoćne ojačaj; grešni- 
cima budi milostiv, svim mrtvima udijei 
vječni pokoj. 

Još Te molimo, svemogući Bože, pomozi 
ovoj obitelji, da svojim životom, molit- 
vom, radom i dobrim djelima služi sreći 
svih ljudi i tako svjedoči tvoju prisutnost 
među nama. Po Kristu Gospodinu našemu. 


Amen! 


MOLITVA SVETOG FRANE ASIŠKOGA 


Učitelju, učini me 
oruđem svojega mira: 

Gdje vlada mržnja, 
da uspostavim mir, 

Gdje vlada uvreda, 
da uspostavim 
praštanje, 

Gdje vlada nesloga, 
da uspostavim 
jedinstvo, 

Gdje vlada sumnjičenje, 
da uspostavim 
povjerenje, 

Gdje vlada zabluda, 
da uspostavim istinu 

Gdje vlada beznađe, 
da uspostavim nadu. 

Gdje vlada tama, 
da uspostavim 
tvoje svjetlo, 

Gdje vlada žalost, 
da uspostavim radost! 

Daj, Gospodine, da ne tražim da me tješe, 
nego da ja tješim druge; 

da ne zahtijevam da razumiju mene, 
nego da ja razumijem druge; 

da ne želim samo da ljube mene, 
nego da ja iskreno ljubim druge! 

Jer, time što dajem sam najviše primam ... 

Praštajući zaslužujem praštanje... 





